## Minuta reuniunii Comitetul de Monitorizare a

## Programului Operaţional Competitivitate, Bucureşti

## 25 februarie 2015

**Participanţi**

În data de 25 februarie 2015 s-a desfăşurat la Bucureşti, la sediul Ministerului Fondurilor Europene, prima reuniune a Comitetului de Monitorizare a Programului Operaţional Competitivitate (CM POC).

La reuniune au fost prezenţi membrii cu drept de vot ai Comitetului de Monitorizare, observatori şi invitaţi.

Din partea Comisiei Europene - DG Regio au participat doamna ***Agnes Lindemans***, domnul ***Marian Răduţă*** şi domnul ***Laurenţiu Teodorescu***.

**Deschiderea reuniunii**

Lucrările reuniunii au fost conduse de doamna ***Adina Moga***,director general AM POS CCE, preşedintele CM POC.

În deschiderea reuniunii doamna ***Moga*** a mulţumit invitaţilor pentru participarea la prima întâlnire a CM POC şi a salutat prezenţa domnului ministru ***Eugen Teodorovici*** precum şi a reprezentanţilor Comisiei Europene.

Doamna ***Moga*** a subliniat că scopul principal al întâlnirii este de a aproba regulamentul organic şi de funcţionare a CM pentru POC, Codul de Conduită, precum şi aprobarea criteriilor de selecţie a proiectelor care vor intra în finanţare în cadrul acestui Program Operaţional (PO).

În continuare, doamna ***Moga*** a dat cuvântul domnului ministru ***Teodorovici*** care a salutat la rândul său prezenţa colegilor de la Comisia Europeană precum şi a membrilor noului CM, menţionând de asemenea şi schimbarea componenţei acestui Comitet şi adaptarea la noul program.

Domnia sa a dorit să facă câteva observaţii cu privire la documentaţia primită pentru acest Comitet subliniind în primul rând că începând cu această reuniune orice oficial (demnitar) va avea statut de invitat pentru astfel de întâlniri şi nu de conducător al CM. În acest sens este normal ca şeful AM să fie şeful CM, astfel se desprinde foarte clar sfera politică de tot ce înseamnă acţiuni tehnice aşa cum este normal să fie în zona de fonduri europene. Domnul ***Teodorovici*** şi-a exprimat dorinţa ca pentru Programele Operaţionale desfăşurate în cadrul ministerului, coordonate direct, abordarea să fie doar de acest tip.

Referitor la agenda reuniunii, domnul ministru a remarcat cu plăcere faptul că este una foarte succintă, restrânsă, fără foarte multe prezentări, cu o scurtă informare a ceea ce reprezintă finanţarea POC.

Domnul ***Teodorovici*** a dorit să mulţumească colegilor de la Comisia Europeană pentru scrisoarea primită după întâlnirea anuală de la Bruxelles şi a dorit să facă o singură observaţie, de fapt o trimitere la unul din elementele acelei scrisori şi anume aceea că membrii CM trebuie să se implice în mod activ în activitatea unui CM, să facă o analiză amănunţită a fiecărui punct în parte. Întâlnirile trebuie să fie cu adevărat active şi focusate strict pe subiectul unui CM, trebuie analizate părţile bune, sau mai puţin bune ale unui PO, trebuie aduse soluţii şi propuneri, astfel încât lucrurile să meargă din ce în ce mai bine. Domnia sa a adresat rugămintea colegilor din cadrul AM să fie cât mai succinţi în prezentări şi cât mai la obiect, să nu existe niciun fel de reţinere în a prezenta direct problemele întâmpinate sau care pot apărea, astfel încât să fie evitate într-un mod cât mai eficient.

Domnul ***Teodorovici*** a precizat că este posibil ca în anul 2015, fiind anul de final al perioadei de programare 2007-2013, să aibă loc foarte multe verificări din partea structurilor naţionale, AM, a Autorităţii de Audit şi a altor structuri, de asemenea din partea Comisiei Europene, din partea Curţii de Conturi. Este posibil să existe intenția de întrerupere a plaților pe anumite PO, dar relația cu beneficiarii nu va avea de suferit. Plățile se vor efectua la timp conform contractelor, urmând ca eventualele deficienţe să fie rezolvate intre AM și partea Comunitara.

Referitor la conflictul de interese, domnul ***Teodorovici*** a precizat că doreşte ca la începutul fiecărei întâlniri, preşedintele CM să întrebe foarte clar dacă vreunul dintre membri se afla într-o stare de conflict de interese aceasta să reprezinte o obligaţie la orice fel de întâlnire, o astfel de solicitare în mod expres din partea preşedintelui faţă de membrii CM.

În continuare, domnul ***Teodorovici*** a adresat o ultimă observaţie cu privire la calendarul de lansare a tuturor acţiunilor pe ambele axe subliniind ca luna martie reprezintă termenul limită de lansare a tuturor ghidurilor în vederea depunerii de proiecte (call-uri) pentru cele 2 axe din cadrul POC.

Domnul ***Teodorovici*** a adresat o ultimă remarcă cu privire la delegarea de atribuţii către structurile intermediare. POC se prezintă destul de frumos ca şi structură, activităţi, număr de axe şi de structuri intermediare, domnia sa exprimându-şi opinia că acesta va fi un Program de succes cu condiţia ca AM să facă lucrurile cât mai bine, astfel încât să evite orice fel de încălcare a principiilor europene, să urmărească cu foarte mare atenţie ceea ce structurile intermediare fac la nivel de proiecte, chiar şi cu riscul de a suspenda anumite activităţi de la structurile intermediare atunci când acestea nu sunt performate la un nivel corespunzător.

Domnul ***Cristian Pârvan***, reprezentantul Asociaţiei Oamenilor de Afaceri din Româniaa intervenitprecizând căAOAR a făcut solicitarea publică la prima coaliţie cu Primul Ministru prin care trebuie pusă în funcţiune Hotărârea de Guvern (HG) de aprobare a Planului Naţional de Cercetare pentru perioada 2014-2020 care determină şi operaţionalizarea POC. Ca urmare, există un plan care deocamdată nu este aprobat de Guvern.

Doamna ***Dana Gheorghe*,** director general OI Cercetare, Ministerul Educaţiei şi Cercetării Ştiinţifice a precizat că într-adevăr este vorba despre HG privind aprobarea Planului Naţional de Cercetare pentru perioada 2014-2020 finanţat de la bugetul de stat. HG este finalizată ca şi text şi este deja transmisă la ministere spre avizare. Dar această HG şi aprobarea acestui Plan Naţional - Planul Naţional 3 -  care urmează celorlalte Planuri Naționale pentru finanțarea activităților de Cercetare - Dezvoltare și Inovare din bugetul de stat. Doamna ***Gheorghe*** a precizat cănu are nicio implicaţie această HG cu POC şi cu Axa 1, care face parte din POC aprobat prin decizie a Comisiei Europene.

Domnul ***Teodorovici*** a dorit să facă o ultimă remarcă, respectiv faptul că în document se precizează (nu foarte clar) că toate obiectivele finanţate în cadrul celor 2 Axe trebuie să se regăsească, sau să pornească din Strategia Națională de Competitivitate.

Doamna ***Gheorghe*** a precizat că Axa 1, Axa pentru Cercetare - Dezvoltare și Inovare are că ex-ante conditionality existenţa și aprobarea unei Strategii Naționale pentru Cercetare - Dezvoltare și Inovare bazată pe smart specialization adăugând că Strategia de Competitivitate conține mai mulți piloni - unul dintre ei fiind acesta.

În continuare, doamna ***Moga*** a dat cuvântul reprezentanţilor Comisiei Europene.

Doamna ***Agnes Lindemans*,**reprezentant Comisia Europeană, DG REGIO a mulţumit domnului ministru pentru cuvintele introductive şi a continuat prezentându-se. Domnia sa a precizat că a fost numită la data de 1 octombrie 2014 Şef de Unitate pe România a DG REGIO, aceasta fiind prima oportunitate de a se întâlni cu reprezentanții implicați (stakeholders) în POC. Doamna ***Lindemans*** şi-a exprimat bucuria de a fi prezentă la această primă întâlnire a CM pentru noul Program 2014-2020 şi pentru faptul că acest Program a putut fi adoptat la sfârşitul anului 2014 și nu la începutul anului 2015. Acest lucru a fost posibil datorită bunei colaborări cu AM în timpul discuţiilor referitoare la PO și nu doar în discuțiile formale, ci cu mult înainte de începerea discuțiilor pentru a înțelege cum va funcționa Programul. Doamna ***Lindemans* a** mulţumit AM și colegilor de la Comisia Europeană prezenţi la această reuniune care au muncit mult în ultimele luni ale anului 2014.

Doamna ***Lindemans*** a dorit să reamintească că se pune mare accent pe noua perioadă de programare 2014-2020, Comisia Europeană doreşte o schimbare importantă în modul în care fondurile UE sunt gestionate în noua perioadă de programare. În primul rând este o legătură mult mai strânsă între utilizarea fondurilor UE şi agenda UE 2020, există o conexiune puternică cu diferite obiective majore în domeniul R&D (Cercetare & Dezvoltare), în domeniul reducerii emisiilor de carbon, în domeniul eficienţei energetice din resurse regenerabile, a pieței muncii. Se încearcă să se abordeze cu toate fondurile UE, nu doar cu FEDR, diferitele obiective majore care au fost stabilite de Șefii de Guvern și de Stat în agenda UE 2020. Există de asemenea o legătura mai strânsă între programele operaţionale şi Semestrul European. În cadrul exercițiului anual Consiliul adoptă în fiecare an recomandări pentru fiecare stat membru în parte pentru a aborda slăbiciunile structurale din economie și de pe piața muncii a statelor membre. De asemenea se încearcă utilizarea fondurilor UE pentru a ajuta statele membre în abordarea acestor deficiențe.

O altă schimbare importantă este concentrarea în aceasta perioada de programare pe rezultate şi pe performanţă și nu doar pe cheltuirea banilor, pe schimbarea produsă în domeniu, astfel încât cetățenii României să poată vedea cu adevărat ce aduc în plus fondurile europene în ţara lor. De aceea se va acorda o atenţie sporită la atingerea obiectivelor şi a indicatorilor, a stadiilor intermediare și se va măsura progresul indicatorilor. În anii viitori va fi posibil să se discute despre rezultatele obţinute şi nu doar despre indicatorii de absorbţie financiară.

Un alt aspect important este legat de condiționalităţile ex-ante despre care s-a amintit deja. Există o listă lungă de condiționalități care trebuie îndeplinite. Motivul pentru care în această perioadă de programare există aceste condiționalități ex-ante este faptul că se doreşte ca investiţiile UE să fie realizate într-o economie și un mediu social stabil, astfel încât să se cunoască care este contribuția pe care fondurile UE o vor face în cadrul unei strategii mai ample, în domenii diferite, în care statele membre si-au propus să atingă obiective pe termen lung. De aceea urmările acestor condiționalități vor fi un aspect important de analizat pentru CM.

Doamna ***Lindemans*** l-a felicitat pe domnul ***Teodorovici*** pentru faptul că a pus accentul pe regulile CM nu doar în ceea ce priveşte discutarea aspectelor tehnice și financiare, ci și pe privirea de ansamblu pozitivă şi încrederea generală asupra acestui Program, asupra direcției pe care o are acest Program şi a măsurilor necesare ce trebuie luate, asupra reorientării Programului atunci când unele rezultate nu au fost punctate. Este foarte important ca în timpul CM fiecare participant să participe la dezbateri, cu experienţa şi cunoştinţele specifice.

În final, doamna ***Lindemans*** a doritsă pună accentul pe faptul că ar trebui să existe o mai bună sinergie, coordonare şi complementaritate între sursele de finanţare UE, nu este vorba doar de FEDR, Fonduri Sociale, Fonduri de Dezvoltare Regională și Fonduri Maritime, ci și de altele de exemplu HORIZON 2020, o altă sursă de finanţare importantă pentru care se poate obține o mai bună sinergie și complementaritate.

Doamna ***Moga*** amulţumit pentru mesajul transmis şi a continuat cu problematica aflată pe ordinea de zi a reuniunii. Domnia sa a comunicat întrunirea cvorumului, fiind prezenţi 24 din cei 30 de membri cu drept de vot.

Pentru început, doamna ***Moga*** adorit să menţionezeexistenţa în materialul primit pe e-mail precum şi în mapă, a Regulamentului de Organizare și Funcționare (ROF) a POC precum și a Codului de Conduită.

În continuare, doamna ***Moga*** a punctat câteva elemente din cadrul POC dorind să precizeze pentru început că prezenţa reprezentanţilor în CM POC a fost stabilită în urma unui proces transparent de alegere a membrilor. AM a selectat de pe piață un număr foarte mare de entităţi care puteau avea un rol în implicarea și în deciziile pe care Programul urmează să le ia în cei 7 ani de activitate, astfel s-au transmis un număr foarte mare de invitații de participare cu rugămintea de a-şi confirma disponibilitatea și prezenţa în calitate de membru sau observator în cadrul CM, împreună cu un chestionar însoţitor. În urma răspunsurilor primite și în urma analizei răspunsurilor la aceste chestionare, au fost selectaţi membrii activi ai CM, prezenţi la această reuniune. Conform art. 47 din Regulament 1303 din 2013, în termen de 3 luni de la data notificării Comisiei Europene de adoptare a Programului, AM avea obligativitatea înfiinţării CM.

CM este o structură naţională de tip partenerial, fără personalitate juridică, cu rol decizional strategic în procesul de implementare a POC. CM se instituie cu respectarea principiului parteneriatului așa cum este prevăzut în art. 5 din Regulamentul 1303 iar Actul delegat al Comisiei 240 face referire la Codul de Conduită referitoare la acest parteneriat.

Principiul parteneriatului implică strânsa cooperare între autorități publice, parteneri economici sociali și organismele care reprezintă societatea civilă la nivel național, regional, local pe întreg ciclul unui proiect. În primul rând invitația către membri a fost adresată acelor parteneri care au fost implicați în pregătirea Programului. Au fost selectaţi, de asemenea, membri în vederea respectării principiului nediscriminării și egalităţii dintre femei și bărbaţi. Actul delegat al Comisiei Europene precizează că vor face parte din CM acei parteneri care au fost implicați în elaborarea Programului, iar în componenţa CM trebuie să se regăsească autorităţi publice la nivel național, AM și Organisme Intermediare, parteneri economici și sociali, alte autorităţi publice responsabile cu aplicarea principiilor orizontale, îndeosebi cele care promovează egalitatea de şanse și nediscriminarea, organismele non-guvernamentale care reprezintă societatea civilă.

În baza actului delegat al deciziei UE 240 se prevede faptul că partenerii trebuie să fie mandataţi, printr-o procedură transparentă, care trebuie să ţină seama de competenţa şi capacitatea membrilor de a participa activ și la un nivel de reprezentare adecvat ţinând cont de următoarele principii: - pregătirea și experienţa profesională în domenii relevante pentru Program - nivelul de reprezentativitate, capacitatea de a lua decizii, integritate şi transparenţă în luarea acestora, capacitatea de analiză și evaluare a deciziilor luate, experienţa anilor anteriori de programare, dacă este cazul şi a principiilor egalității de gen şi nediscriminare.

Acest CM a fost constituit prin decizia şefului AM, nr. 2890 / 13.02.2015 și potrivit regulamentului Comisiei Europene, CM se întâlneşte cel puţin o dată pe parcursul unui an. Comitetul este sprijinit și este format din preşedinte, membri - care au drept de vot, observatori - care nu au drept de vot, precum și membri cu rol decizional. Pot participa de asemenea şi alți invitați consideraţi reprezentativi și care pot lua cuvântul sau formula recomandări cu privire la diferitele aspecte specifice a activității AM, la invitația președintelui CM.

Atribuţiile CM sunt, pe scurt: - examinează și aprobă metodologia și criteriile folosite pentru selecţia operaţiunilor, Rapoartele de Implementare Anuale şi finale ale Programului, Planul de evaluare și orice modificare a acestui plan, Strategia de comunicare a Programului și orice altă propunere înaintată de AM pentru a modifica într-un sens sau altul Programul - examinează totodată progresele efectuate în implementarea Programului, a indicatorilor și a rezultatelor obţinute - adresează observaţii către AM cu privire la implementare, evaluare, sau diverse alte acțiuni ale AM - monitorizează acțiunile întreprinse de AM că urmare a observaţiilor anterioare - aprobă şi amendează ROF - examinează cazurile de încălcare a Codului de Conduita - pot revoca calitatea de membru a unor persoane care se află în diverse conflicte de interese.

O parte foarte importantă conţinută în ROF, așa cum a subliniat și domnul ministru, este Codul de Conduită a membrilor CM, care este detaliat în cadrul Regulamentului şi menţionează pe scurt faptul că membrii şi observatorii au obligaţia de a respecta următoarele reguli: - să acționeze imparţial în interesul implementării Programului în concordanţă cu scopul şi obiectivele acestuia - să ia decizii în limita mandatului în interesul realizării atribuțiilor CM și să nu acționeze în scopul obținerii de avantaje financiare sau alte beneficii pentru sine sau pentru alții - să declare președintelui CM orice situație de conflict de interese în care se află, sau s-ar putea afla în legătură cu un anumit subiect supus dezbaterii, va fi o declaraţie dată și o întrebare adresată membrilor la începutul fiecărei ședințe CM - să păstreze confidențialitatea informațiilor prin a căror divulgare s-ar putea leza interesul legitim al oricărei instituții, organizații sau persoane, sau prin a căror utilizare privilegiată ar putea crea avantaje nelegitime - să se supună și să aducă la îndeplinire întocmai și la termen deciziile CM adoptate în condiţiile prezentului Regulament.

Reuniunile CM au cvorum în condiţiile participării jumătate + 1 din membrii cu drept de vot și o decizie se ia în condiţiile existentei a cel puţin 2 treimi din numărul membrilor prezenţi. În cazul în care nu se realizează cvorum, reuniunea se suspendă, iar preşedintele CM dispune amânarea reuniunii pentru o dată ulterioară.

Doamna ***Moga*** aprecizat căacestea sunt pe scurt principiile și activitățile din cadrul Regulamentului de Funcționare şi a invitat membrii CM să adreseze observaţii sau comentarii pe marginea acestui Regulament.

Domnul ***Alexandru Borcea*,** reprezentantul Asociaţiei Române pentru Industria Electronică şi Software (ARIES) a dorit să atragă atenţia asupra unui lucru menţionat de domnia sa încă de acum 2 ani, cu ocazia audierii publice pentru scrisoarea de intenţie din septembrie 2013, în care a sesizat că există anumite slăbiciuni legate de partea de capacitate instituţională. A fost trimisă o scrisoare către AM în care se solicita existenţa unor organisme de studii, astfel încât lucrurile afirmate în cadrul acestui Comitet să fie intr-adevăr susţinute de date concrete. Domnia sa a adăugat că majoritatea datelor identificate sunt de la Ministerul Societății Informaționale, cât și la Ministerul Educației și la ANCSI. Domnul ***Borcea*** a insistat pe ideea de a avea date fiabile prin care se pot lua decizii iar această activitate să nu fie sporadică, odată la 7 ani, ci trebuie să fie o activitate permanentă, astfel încât să poată să ducă chiar și la corecţii pe parcursul fiecărui an.

Domnul ***Borcea*** a mai adăugat legat de Codul de Conduită faptul că ar trebui creat un cod de proceduri etice în care să fie definit foarte clar angajamentul membrilor CM şi toate relațiile pe care le au membrii în ceea ce privesc părțile interesate cu care aceştia intră în contact.

Doamna ***Moga*** amulțumit şi a precizat că așteaptă propuneri în ceea ce privește codul menționat anterior. Domnia sa a subliniat că întâlnirile CM nu au loc o dată la 7 ani, acestea au loc ori de câte ori este nevoie, cel puțin o dată pe an și ori de câte ori deciziile care vor trebui luate în cadrul acestui Program trebuie adoptate de către membri. Se doreşte o participare activă a membrilor astfel încât orice problemă, orice inițiativă, orice semn de întrebare poate fi adresată atât în scris, cât şi cu ocazia reuniunilor CM.

Domnul ***Borcea*** a specificat că nu era vorba despre întâlnirile CM, ci despre întărirea capacităţii instituționale.

Domnul ***Pârvan*** a intervenit precizând cădoreşte ca la prima întâlnire a CM POC să fie prezentață situaţia Programului 2007-2014 la zi, dat fiind că acesta este ultimul an. În al doilea rând domnul ***Pârvan*** a solicitat explicarea procedurii apelului continuu de proiecte iar în acest sens Regulamentul trebuie să prevadă şi chestiuni mai concrete.

Doamna ***Moga*** a precizat că va avea loc CM pentru POS CCE în foarte scurt timp și atunci se vor putea prezenta datele pe acest Program, iar în ceea ce privește a doua observație, aceasta se va discuta la alt punct de pe ordinea de zi.

Domnul ***Radu Minea*,** reprezentantul Confederaţiei Sindicatelor Democratice din Româniaa facut câteva observații legate de ROF precizând că doreşte în primul rând toate actele. Au fost menţionate Regulamentele europene, dar de exemplu actul delegat nr. 240 / 2014 la care se face referire în stabilirea unor atribuții, nu se regăseşte între actele transmise sau cele din mapă. A fost specificat de asemenea și Acordul de Parteneriat dar acesta există numai în versiunea engleză recunoscută ca versiune oficială; doamna Comisar Corina Crețu a transmis un document în care specifică că versiunea recunoscută este versiunea română. Domnul ***Minea*** a dorit să i se pună la dispoziție și Acordul de Parteneriat prin care MFE îşi asumă răspunderea că versiunea română este cea de bază.

Domnul ***Minea*** şi-a mai exprimat o îndoiala în exprimarea unor prevederi ale acestui ROF care subordonează membrii CM Autorităților de Monitorizare și nu organizațiilor pe care le reprezintă. Astfel CM poate să elimine o organizație din rândul organizațiilor care trimit membri sau pot să elimine un membru al CM. Domnul ***Minea*** a opinat că AM poate să anunțe organizația al cărui membru este vizat de către o acțiune mai puțin corectă și să solicite să ia masuri, dar nu poate să ia masuri în locul organizației și nu poate nici să ia măsuri împotriva organizației.

Domnul ***Teodorovici*** a replicat că la această reuniune discuţiile se referă la fonduri europene şi nu despre sindicate.

Domnul ***Florin Vrejoiu*,** reprezentantul Asociaţiei pentru Tehnologia Informaţiei şi Comunicaţii din România (ATIC) a dorit să intervină în legătură cu modul de lucru al Comitetului şi a întrebat dacă s-a hotărât cumva să se folosească un intranet între membri, sau partea de internet pentru diseminarea informației, în acest caz se poate face și diferențierea între informațiile publice și cele confidențiale.

Domnul ***Teodorovici*** şi doamna ***Moga*** au considerat căeste o idee bună.

Doamna ***Ramona Ivan***reprezentanta Asociaţiei Române a Băncilora adresatrugămintea de a se trimite materialele CM cel puţin cu 2 zile în avans, pentru a putea fi studiate și a emite o opinie în numele Asociației.

Doamna ***Moga*** a replicat că﻿materialele s-au trimis în avans cu câteva zile. Singurul material care a fost trimis târziu în atenția membrilor a fost o detaliere a criteriilor de selecție și modul de selecție a proiectelor, material trimis cu o seară înaintea reuniunii pe e-mail. Restul materialelor au făcut parte din pachetul integrat trimis membrilor CM.

Domnul ***Cătălin Gheran*,**reprezentantul AM PO IM, Ministerul Fondurilor Europenea dorit să facăun comentariu referitor la art. 5 din ROF, la componenta CM există o mică neconcordanţă, în sensul că se precizează că președintele este şeful AM, iar dacă președintele nu participă, poate fi delegat şeful AM.

Doamna ***Moga*** a precizat că a fost revizuită forma. În cazul în care președintele nu poate participa, acesta fiind și şeful AM, directorul general al AM, desemnează calitatea unui alt director general adjunct sau unui alt membru al AM.

Domnul ***Gheran*** ﻿a menţionat că în forma printată nu este așa. Legat de procedura de consultare scrisă există anumite paragrafe în ROF care conduc mai mult spre consultare, dar nu și spre luarea de decizii deoarece se dau puncte de vedere. Ar trebui să se menţioneze clar că se poate lua o decizie și prin procedura de consultare, de asemenea la transmiterea documentelor, se precizează că acestea se transmit oficial doar prin poștă, nu pe e-mail. La transmiterea oficială ar trebui să fie prevăzut clar că se transmit și prin e-mail.

Doamna ***Moga*** a precizat că s-a adăugat și e-mailul şi a mulțumit pentru observații.

Domnul ***Sorin Maxim*,** reprezentantul Asociaţiei Agenţiilor de  Dezvoltare Regională (ROREG) a avut 2 observații și o completare la ROF, respectiv art. 8 prevede procedura scrisă menţionată de domnul ministru. Domnia sa nu a observat ca fiind precizat în ROF organizarea de şedinţe extraordinare ca posibilitate de întrunire, există doar cele 2 reuniuni menţionate la 6 luni de zile. În legătură cu art. 3, aliniatul 6, cu privire la președintele CM şi depolitizare domnul ***Maxim*** a considerat că există un conflict de interese vis-a-vis de abordarea aceasta, întrucât acest CM coordonează AM și dacă sunt abordări vis-a-vis de capacitatea AM care ar trebui luate de către minister acesta trebuie să fie cel că reprezintă preşedinţia, nu AM.

Domnul ***Teodorovici*** ﻿ a confirmat încă o dată că rolul său ca ministru este de a se asigura că tot ce ţine de capacitatea acestui AM din toate punctele de vedere sunt asigurate. Dar implicarea aceasta directă în ceea ce înseamnă AM trebuie separată şi delimitată foarte clar. Domnul ***Teodorovici*** ﻿ şi-a exprimat dorinţa de a avea în România șefi de AM care să decidă, să discute cu toți membrii, cu toți sefii de Organisme Intermediare (OI), să nu să aștepte din partea unui ministru soluții sau decizii. Ministrul trebuie să se ocupe de partea de politică, nu trebuie să intervină în ceea înseamnă activitatea de zi cu zi a unui AM sau alte structuri. Ministerul Fondurilor Europene este puțin atipic, nu se fac politici sectoriale, ci se ocupă strict de partea de fonduri europene.

Legat de partea de sesiuni extraordinare domnul ***Teodorovici*** a specificat că acestea suntprevăzute în ROF.

Doamna ***Moga*** a citat referitor la Art. 7 punctul 2 din ROF  „În urma constatării unor probleme deosebite în implementarea POC, în scopul rezolvării acestora, CM se poate întruni în reuniuni extraordinare la iniţiativa Preşedintelui, la cererea Comisiei Europene sau la propunerea a cel puţin o treime din membrii CM. Propunerea se transmite în scris Secretariatului CM, iar Preşedintele decide data convocării reuniunii”. Domnia sa a mai subliniat încă o dată rolul CM care este de monitorizare a Programului de Competitivitate şi nu de monitorizare a activității AM.

Domnul ***Marian Răduţă*,** reprezentantul Comisiei Europene, DG REGIOa intervenit precizând căînţelege că membrii CM au primit o altă versiune decât cea printată deoarece domnia sa a făcut câteva sugestii cu ocazia întâlnirii pregătitoare, legate în principal de rolul Comisiei Europene în cadrul CM. Comisia Europeană și Banca Europeana de Investiții (BEI) participă cu rol consultativ de monitorizare și nu ca observator. Noțiunea de observator nu mai este definită în Regulament.

Doamna ***Moga*** a precizat că a fost refăcută noua formă, s-au notat toate observaţiile de astăzi şi va fi refăcut ROF conform celor discutate.

Domnul ***Vlad Florian Ţepelea,*** reprezentantul Asociaţiei Patronale  a Industriei de Software şi Servicii (ANIS)a dorit să lămurească un aspect care se referă la faptul că CM monitorizează implementarea Programului și nu activitatea AM, domnia sa a precizat că doreşte să înţeleagă, să fie date exemple despre ce ar trebuie să fie și ce ar trebui să nu fie CM, ce intră și ce nu intră în CM, astfel în sensul transparenţei, toata lumea să înțeleagă ce are de făcut. Trebuie să știe fiecare ce are de făcut, ce se așteaptă de la membrii CM.

Domnul ***Teodorovici*** ﻿ a răspuns precizând că ceea ce face CM este specificat în ROF, în detaliu. Ce nu trebuie să facă CM cu privire la AM este aceea implicare în activitatea de zi cu zi în atribuțiile și rolul structurii de management. CM nu are ca și atribuții este relația cu Comisia Europeană, cu alte structuri intermediare, cu alte structuri din piață, evaluare, selecție, aprobare de proiecte, plăți etc., respectiv partea executiva. CM nu se implică în partea de politici, în partea de derulare a POC.

În continuare doamna ***Moga*** a supus votului membrilor CM aprobarea ROF și a Codului de Conduită. Acesta a fost aprobat cu o abţinere din partea domnului ***Minea.***

Doamna ***Moga*** a subliniat că AM aşteaptă în scris opinia domniei sale legată de abţinerea aprobării ROF-ului.

Domnul ***Teodorovici*** ﻿a dorit să mai adauge referitor la codul de conduita că va fi propus, în următoarea perioadă, nu doar pentru POC, ci pentru toate Programele Operaţionale, un pachet de măsuri de prevenire și de detecție a factorilor de corupție. Va fi un set complet de măsuri care se vor referi la tot ceea ce înseamnă acest sistem. Pachetul de măsuri este în pregătire, în următoarele zile vor fi discuții cu toate structurile implicate din România pe această zonă de prevenție, de verificare, de control, pentru a putea pe viitor să fie evitate situațiile neplăcute în ceea ce înseamnă fonduri europene.

În continuare, doamna ***Moga*** a invitat membrii CM POC să se prezinte pe scurt și să precizeze care ar fi rolul acestora în cadrul acestui Program.

Doamna ***Mihaela Toader*** –director general, Direcţia Generală Analiză, Programare şi Evaluare, Ministerul Fondurilor Europene a precizat că rolul principal va fi de a urmări că toate direcțiile strategice cuprinse în Acordul de Parteneriat și Programul Operaţional, inclusiv indicatorii de rezultat și de output și cadrul de performanță sunt corect implementate pe parcursul 2014-2020. Evident și condiționalitățile ex-ante și monitorizarea îndeplinirii acestora.

Doamna ***Gabriela Teletin***– şef AM POAT (Programul Operațional Asistenta Tehnica), Ministerul Fondurilor Europene a menţionat că faţă de perioada 2007-2013, în aceasta perioada de programare, 2014-2020, POC nu mai are o axa de Asistență Tehnică. Sprijinul pentru AM, Organisme Intermediare, va fi asigurat din POAT. Doamna ***Teletin*** a precizat că rolul domniei sale în cadrul acestui CM este de a oferi tot sprijinul necesar pentru POC.

Doamna ***Mădălina Istrate***– AM POR (Programul Operațional Regional), Ministerul Dezvoltării Regionale şi Administraţiei Publice a precizat că ﻿are calitatea de membru supleant în CM POC iar rolul este de a se asigura că există în continuare complementarități și corelări intre POR și POC și în implementare, nu numai în programare.

Domnul ***Adrian Popescu*** - AM POCU (Programul Operațional Capital Uman) a menţionat că reprezintă AM că membru supleant; rolul este de a sprijini CM în luarea celor mai bune decizii și de asemenea de a urmări implementarea acestora precum și complementaritatea cu celelalte Programe și în special, dacă este cazul, cu POCU.

Domnul ***Cătălin Gheran***– AM PO IM (Programul Operaţional Infrastructură Mare), Ministerul Fondurilor Europene, director al Direcției de Programare din cadrul AM POS Mediu a menţionat că rolul domniei sale este de a asigura complementaritatea și coerenţa cu POIM.

Domnul ***Florin Vrejoiu***– Asociaţia pentru Tehnologia Informaţiei şi Comunicaţii din România (ATIC) a afirmat că domnia sa ca reprezentant al mediului de afaceri îşi va putea aduce, împreună cu ceilalți reprezentanți ai mediului de afaceri, contribuția, nu atât reactiv, cât și proactiv astfel încât acest Program să fie unul de succes în această perioada de programare.

Doamna ***Lucia Tarara***– director general, Autoritatea de Certificare şi Plată (ACP), Ministerul Finanţelor Publice a precizat că ﻿rolul ACP a fost și este acela de a certifica cheltuielile la Comisia Europeană, respectiv de a se asigura că tot ceea ce se declară la Comisie s-a cheltuit corect, legal, așa cum se specifică în regulamentele Comisiei Europene. Ca și rol în CM, ACP întotdeauna şi-a asumat să prezinte situația financiara a fiecărui Program Operațional, respectiv gradul de realizare a prognozelor, gradul de absorbție, modul în care s-au folosit fondurile atât de la Comisia Europeană, cât și de la bugetul de stat, din perspectiva ponderii în plăţi.

Domnul ***Dan Stolojanu***– Coordonatorul Unității de Implementare și Coordonare Programe din carul Ministerul Sănătăţii, membru supleant în AM a specificat că ﻿ această unitate asigură interfața cu programele la care Ministerul Sănătății este beneficiar și încearcă să realizeze o mai buna înțelegere și apropiere a beneficiarilor din cadrul Ministerului Sănătății, relativ la Programe.

Domnul ***Iulian Miserciu***- Autoritatea de Audit (AA), Curtea de Conturi a precizat că rolul este de a se asigura de funcționarea sistemului, respectiv de a da o asigurare Comisiei Europene asupra cheltuielilor declarate, faptul că acestea sunt cheltuite în mod corect, legal și regulamentar. În ceea ce priveşte rolul în CM, AA are calitatea de observator dar va avea şi intervenții acolo unde va fi necesar. Aceasta nu înseamnă că AA interferează în deciziile membrilor cu drept de vot, pe parcursului misiunilor se va avea în vedere modul în care au fost puse în aplicare deciziile CM.

Domnul ***Sorin Mircea Zaharcu***– Director, Asociaţia pentru Dezvoltare Intercomunitară ITI Delta Dunării, membru supleant în cadrul CM, rolul este de a asigura complementaritatea și sinergia proiectelor în cadrul instrumentului integrat de investiții Delta Dunării.

Doamna ***Eugenia Moinescu***–Şef Birou Management, Autoritatea Naţională pentru Administrare şi Reglementare în Comunicaţii (ANCOM) așa cum ANCOM a dat input în realizarea strategiei Agenda Digitala 2014-2020 și în strategia pentru competitivitate, rolul în CM POC este de a da input și pe implementarea Programului.

Domnul ***Cristian Pârvan***– Secretar General, Asociaţia Oamenilor de Afaceri din România (AOAR) a ﻿revenit cu invitația ca toata lumea să citească pliantul AM POC care susţine că Planul National CDI III nu are nicio legătură cu fondurile europene, să se uite la legăturile care există pe acest pliant. AOAR a transmis mesajul clar că filosofia este de a întări prin fondurile europene, alocările bugetare interne. Se încearcă eliminarea acestei separări. Fondurile sunt publice și trebuie să ducă la creșterea competitivității României. Rolul AOAR este de a atrage atenţia permanent în cadrul CM asupra celor mai ramase în urmă sectoare pentru a le regăsi în programele și în apelurile de proiecte și anume faptul că România are cea mai proastă situaţie în domeniul Cercetare - Dezvoltare la nivel european acesta fiind primul motor de dezvoltare a României, de asemenea România are cea mai proastă situație în domeniul intensității energetice și punctul 3, rolul este de a crește productivitatea în sectorul manufacturier, unde România se află din nou pe ultimul loc în Europa. Dacă nu se va crea o economie competitivă, locuri de munca competitive, nu numai în hypermarket-uri, România nu are cum să devină competitivă la nivel european.

Doamna ***Steluţa Bulăceanu***– AM PO CA, Ministerul Dezvoltării Regionale şi Administraţiei Publice a precizat că rolul este acela de a continua demersurile începute în asigurarea complementarității și sinergiei cu intervențiile finanțate din cele 2 Programe Operaționale, respectiv POC și PO CA. Împreună se va obține impactul și eficienţa dorite și așteptate la nivelul Autorităților, Administrației Publice și nu numai.

Domnul ***Vasile Priceputu***– Președinte, Patronatul Tinerilor Întreprinzători din România a precizat că acest patronat îşi propune să fie un membru activ în cadrul acestui CM, să contribuie la atingerea scopului final al obiectivului final, respectiv absorbția 100% a banilor europeni.

Doamna ***Carmen Boteanu***– Director General adjunct, AM PNDR, Ministerul Agriculturii şi Dezvoltării a subliniat că la fel ca și în perioada anterioară de programare, rolul în acest CM este la fel ca al celorlalte ministere de resort, de asigurare a demarcării și complementarităţii în implementarea PO, atât pe partea de Cercetare-Dezvoltare (CD), cât și pe partea de IT&C.

Domnul ***Mihai Mihăiţă***– Președinte, Asociaţia Generală a Inginerilor din România (AGIR) a menţionat că ﻿participă în acest CM în ideea de a cunoaşte Programul și de a-l sprijini și în același timp de a se implica în activități de diseminare și cercetare, prin membrii asociaţiei.

Doamna ***Simona Ernu***– Director Executiv, Societatea Academică din România (SAR) în calitate de membru al societății civile, a precizat ﻿că SAR deja manifestă un interes tradițional în monitorizarea POC și fostul POS CCE, rolul este de a putea oferi date cu un grad cât mai mare de acuratețe publicului interesat.

Domnul ***Radu Minea* –** Reprezentant Confederaţia Sindicatelor Democratice din România, președintele Federației Sindicatelor Lucrătorilor din Cercetare - Proiectare și membru în Biroul Executiv Național al CSDR. Rolul este de a urmări aplicarea recomandărilor de ţară pentru exercițiul financiar 2014-2020, în care pe primul loc este cercetarea științifică. Interes maxim faţă de obținerea de rezultate necesare economiei naționale prin cercetare științifică, dezvoltare tehnologică în conformitate cu interesul național și cu strategia europeană Europa 2020.

Domnul ***Doru Dumitru Palade***– Reprezentant, Patronatul Român din Cercetare şi Proiectare a declarat că patronatul este ﻿extrem de interesat de activitatea acestui for creat acum, CM POC precum şi de implementarea POC în scopul antrenării întregului potențial tehnico-științific al entităților de CDI din România și aplicarea soluțiilor pentru creșterea competitivității întreprinderilor românești.

Domnul ***Sorin Maxim***– Director General, Agenția pentru Dezvoltare Regionala Vest și Vicepreședinte, Asociaţia Agenţiilor de  Dezvoltare Regională (ROREG) a precizat că reprezintă generatorii a ceea ce se numește Planul Regional de Dezvoltare la nivel regional, un document strategic care este elaborat în fiecare din cele 8 regiuni de dezvoltare. La nivel de regiunea Vest doar 0,2% reprezintă investițiile de CD din PIB. Media asumată la nivel național este de 2% pentru aceasta perioadă, prezenţa în acest CM este de a observa cum va creşte de 10 ori aceasta cifră în regiunea mai sus menţionată. Domnul ***Maxim*** a dorit să mai adauge că ADR Vest este OI al Programului Operaţional Regional și în extremis, a preluat activitatea acum 2 ani de zile de la OI POS CCE, pentru care se pot vedea rezultatele, procentul a crescut de la 6% până la aproape 50% în acest moment.

Doamna ***Camelia Drăgoi***– Reprezentant Fondul European de Investiţii în România şi asigură coordonarea implementării inițiativei Jeremie. Rolul este consultativ iar domnia sa şi-a exprimat încrederea ca şi în noul POC să se continue buna colaborare din Programul precedent pentru viitoarele instrumente financiare, finanțate din ESIF, însă colaborarea este mai largă - BEI și Fondul European de Investiții sunt aici într-un rol consultativ deoarece asigura finanțarea pentru economia reală în îndeplinirea obiectivelor Uniunii Europene și în acest sens FEI este interesat de complementaritatea între ceea ce se întâmpla în POC şi celelalte inițiative foarte largi implementate la nivel european - planul Junker, inițiativa pentru IMM, Programele COSME și HORIZON.

Doamna ***Ramona Ivan***- Asociaţia Română a Băncilor (ARB) a precizat că ﻿rolul este de a arăta în ciuda faptului că sistemul bancar poate nu este foarte iubit în general, mediul de afaceri nu se poate dezvolta competitiv fără sistem bancar alături și de aceea ARB doreşte în continuare (precum a fost şi în vechea perioadă de programare), să pună la dispoziţie toată experiența și expertiza din preaderare pe fonduri europene și din 2007 în slujba CM.

Doamna ***Carmen Valeria Iancu***– Consiliul Naţional al Întreprinderilor Private Mici şi Mijlocii din România a precizat ca şi rol o implicare activă și sprijinirea implementării POC.

Domnul ***Răzvan Bobulescu***– Președinte de Onoare, Federaţia Naţională Sindicală Alma Mater,  Federație reprezentativă în sectorul de activitate de învățământ superior și cercetare şi în același timp reprezentantul României în Higher Education Research Standing Committee al Internaționalei Educației. Domnul ***Bobulescu***şi-a exprimat încrederea că prezența în acest CM este justificată iar experiența Federaţiei va fi folositoare în aplicarea şi dezvoltarea Axei Prioritare 1. Domnia sa nu a fost de acord cu afirmaţia domnului ***Pârvan***, referitoare la domeniul CD din România. Există rezultate ale cercetării românești recunoscute pe plan internațional.

Doamna ***Mariana Apostol***–  Şef Serviciu Sisteme informaționale, Agenţia Naţională pentru Protecţia Mediului, Ministerul Mediului, Apelor şi Pădurilor a precizat că rolul în acest CM constă în sprijinul pentru creșterea competitivității economice, prin optimizarea și dezvoltarea infrastructurii IT la nivelul Agenției Naționale și la nivelul Agențiilor Locale, pentru a asigura activitatea de monitorizare și raportare a parametrilor de mediu către Comisia Europeană, în deplină transparenţă cu actele de reglementare emise, pentru protecția mediului.

Domnul ***Vlad Florian Ţepelea***–Reprezentant, Asociaţia Patronală a Industriei de Software şi Servicii (ANIS), interesul ANIS în a participa în acest CM, se îndreaptă către dezvoltarea de produs e-software și nu numai produse software în mediul privat, dar și folosite în administrația publică. În ceea ce privește conflictul de interes, domnul ***Ţepelea*** a declarat în chestionarul trimis la AM faptul că se intenționează crearea unui cluster, și este bine că există posibilitatea deconectării de la o anumită discuție în momentul în care ar apărea un conflict de interese.

Domnul ***Alexandru Borcea***– Asociaţia Română pentru Industria Electronică şi Software (ARIES) a precizat că  ﻿împreună cu celelalte două asociații din domeniu, reprezintă o industrie care a avut o dinamică deosebită. În 1998, exportul a fost de 30 de milioane Euro, în 2013: 1,5 miliarde euro și se speră că în 2014 creșterea va fi de 10% faţă de anul precedent. Domnul ***Borcea*** a adăugat că ARIES îşi asumă toate responsabilitățile legate de acest CM și a dorit să sublinieze două competenţe cu care asociaţia poate veni cu valoare adăugată către acest CM: 1. Partea de etică în afaceri – domnul ***Borcea*** a precizat că a beneficiat de un curs special susținut de către Departamentul Comerțului al Statelor Unite și este una din cele 5 persoane susținute de acest minister al Statelor Unite. 2. ARIES este implicat în diferite proiecte europene care ar putea să aibă efect, de exemplu Enterprise Europe Network, care ar putea fi folosit și pentru transferul de bune practici și pentru o specializare în ceea ce privește sistemul național al inovării.

Doamna ***Dana Gheorghe***– Director general, OI Cercetare, Ministerul Educaţiei şi Cercetării Ştiinţifice ﻿﻿﻿a dorit să faca o remarca cu privire la comentariile domnului Pârvan precizand că aprobarea HG privind Planul Național de CDI 2014-2020 finanțat de la bugetul de stat nu impietează asupra lansărilor și implementării Axei de Cercetare din POC. Doamna ***Gheorghe*** nu a negat legătura de complementaritate intre Planul Național III și Axa 1 de CDI, acest subiect de complementaritate intre cele 2 principale instrumente care susțin Strategia Națională de CDI 2014-2020 fiind atent dezbătut în perioada de negociere pentru aprobarea POC pe Axa 1.

Domnul ***Petrică Ciupitu Istrate***– Sef OI PSI, Ministerul pentru Societatea Informaţională a subliniat ﻿rolul foarte clar de a implementa și de a face ca aceste fonduri să ajungă în economia reală, să conduca la dezvoltarea sectorului TIC.

Doamna ***Diana Voicu***– Secretar de Stat, Ministerul pentru Societatea Informaţională a precizat rolul de contribuitor la toate documentele strategice și programatice care guvernează domeniul IT&C. De asemenea doamna ***Voicu*** a subliniat si rolul domniei sale de a veghea că POC - pârghia critică și semnificativă pentru implementarea strategiei digitale, să produca creștere economică, creșterea locurilor de muncă și mai ales o reducere a cheltuielilor din administrație.

Doamna ***Lindemans***a intervenitprecizând calitatea de consultanți a celor trei reprezentanti ai Comisiei Europene prezenti la aceasta reuniune si reprezenta interesul direct al Comisiei Europene care este un co-finanțator principal al acestui POC prin care sunt oferiți destul de mulți bani. Rolul este de a se asigura că banii sunt corect utilizați și că sunt folosiți pentru atingerea obiectivelor fixate în cadrul acestui PO. De asemenea reprezentantii Comisiei Europene vor participa activ în discuțiile CM, vor oferi consultanță pe reguli, proceduri, politici, bune practici, vor oferi exemple despre ce funcționează în alte PO, în alte state membre, care ar putea fi interesante pentru acest PO.

Domnul ***Răduţă***a mai dorit să sublinieze câteva diferențe față de perioada 2007-2013 în funcțiile CM. Pentru cei care nu cunosc deja, CM va fi implicat în monitorizarea financiara, în aprobarea Raportului Anual. Funcțiile CM sunt descrise atât în Regulamentul 1303, cât și în Regulamentul CM. Regulamentul 1303 menționează mai clar rolul CM pentru perioada 2014-2020 și face o distincție mai clara intre funcțiile AM și ale CM. Faţă de perioada 2007-2013, CM are rolul de a aproba orice modificare a PO. Acest aspect este important deoarece decizia care aproba PO, nu aproba toate elementele PO, deci acele părți care nu sunt aprobate prin decizie, pot fi modificate numai cu acordul CM, fără să fie nevoie de solicitarea aprobării Comisiei Europene. De asemenea, CM pentru noul Program trebuie să fie informat asupra progresului acțiunilor prevăzute în Planul de acțiune pentru conformarea cu condiționalitățile ex-ante. Acest lucru se va vedea pe parcursul implementării Programului, iar acest punct se va regăsi pe agenda următoarelor CM; membrii CM se vor putea exprima asupra acțiunilor care sunt prevăzute în Program. De asemenea, CM va primi și va examina evaluarea ex-ante pentru utilizarea instrumentelor financiare. In următoarele CM se va vedea care este în detaliu situația utilizarii instrumentelor financiare pentru noul Program.

Domnul ***Teodorovici*** adorit saadauge, informativ, cu privire la programele pe care Comisia Europeana le gestionează în mod direct de la Bruxelles, ca la nivelul MFE s-a înființat o direcție care va acorda sprijin tuturor celor din piața care doresc să depună proiecte direct la Comisia Europeană, fie publici, fie privați, astfel încât rata de succes să crească, prin acceptarea de proiecte de la Comisia Europeană în mod direct.

De asemenea,domnul ***Teodorovici*** aremarcat prezenta in numar foarte mare la reuniune a membrilor supleanți exprimandu-și dezaprobarea fata de acest lucru si subliniind necesitatea participarii la aceste reuniuni a membrilor titulari, doar în cazul în care sunt motive justificate, acestia să fiți înlocuiți.

In continuare, doamna ***Moga*** a propus să se continue ordinea de zi cu prezentarea POC 2014-2020.

POC este elaborat având în vedere documentele strategice relevante la nivel european și pe baza orientărilor, documentelor strategice relevante la nivel național, precum :

1. Strategia Națională privind Agenda Digitală pentru România 2014-2020

2. Strategia Națională pentru Cercetare, Dezvoltare și Inovare 2014-2020

3. Planul național de dezvoltare a infrastructurii NGN

Obiectivul general al POC este de a contribui la realizarea obiectivului global al Acordului de Parteneriat prin susținerea CDI și TIC pentru competitivitate și dezvoltare.

POC iși propune să contribuie la creșterea competitivității și la dezvoltării economice prin:

1. Întărirea accesului, securității și utilizării TIC

2. Consolidarea CDI.

Programul Operaţional Competitivitate are o alocare (FEDR) 1,329 mld. euro, 2 axe prioritare, Priorităţi de Investiţii (PI) și Acţiuni. În cadrul Programului sunt definite 3 Proiecte Majore:

- ELI-NP, faza 2 (cu o alocare financiara nerambursabila de 113 mil. euro);

- Danubius (cu o alocare financiara nerambursabila de 40 mil. euro);

- Iniţiativa Teritorială Integrată Delta Dunării (cu o alocare financiara nerambursabila de 60 mil. euro).

Referitor la aceasta alocare, Axa Prioritara 1: Cercetare, dezvoltare tehnologică și inovare în sprijinul competitivității economice și dezvoltării afacerilor, beneficiază de un buget total de 952.571.099 euro ( 60 % din fondurile alocate POC), din care 797.872.340 euro fiind valoarea ajutorului financiar nerambursabil acordat. Axa prioritară 2: Tehnologia Informației şi Comunicaţiei (TIC) pentru o economie digitală competitivă (40% din alocarea Programului), beneficiază de un buget total alocat de 630.199.748 euro din care valoarea ajutorului financiar nerambursabil : 531.914.894 euro.

Axa Prioritara 1 își propune să sprijine domeniile de specializare inteligentă identificate prin Strategie (SNCDI).

Exista 5 domenii de specializare inteligenta: 1.Bioeconomie 2.Tehnologia Informației Comunicațiilor, Spațiu și Securitate, 3.Energie Mediu și Schimbări, Eco-nanotehnologii și materiale avansate 4.Sanatate - identificat că prioritate națională.

Prioritățile de investiții definite în cazul Axei Prioritare 1 sunt:

- Consolidarea cercetării și inovării (C&I), a infrastructurii și a capacităților de dezvoltare a excelenței în domeniul C&I, precum și promovarea centrelor de competență, în special a celor de interes european, obiectivele specifice ale acestor investiții sunt de creștere a capacitații de CD în domeniile specializate inteligenta și în sănătate.

Obiectivele specifice priorității de investiții 1 sunt: - Creşterea capacităţii de CDI în domeniile de specializare inteligentă şi în sănătate - Creşterea participării româneşti în cercetare la nivel european. Ca rezultate, își propune să: - Creeze infrastructuri CD cheie pentru sprijinirea dezvoltării competitive a întreprinderilor - Creşterea participării organizaţiilor de cercetare şi întreprinderilor (în special IMM-uri) din România în Programul Orizont 2020.

Prioritatea de investiții 2 are că obiective specifice :-  Creşterea investiţiilor private în CDI precum și - Creşterea transferului de cunoştinţe, tehnologie şi personal cu competenţe CDI între mediul public de cercetare şi cel privat și își propune - Creşterea numărului de IMM-uri care accesează rezultatele şi resursele organizaţiilor de cercetare pentru îmbunătăţirea produselor şi serviciilor.

In cadrul Axelor exista Acțiuni in acest PO (fiecare dintre aceste Acțiuni vor fi definite și va exista un Ghid al Beneficiarului pe care va aplica ulterior solicitantul de fonduri).

Pentru Prioritatea de investiții 1a este vorba despre urmatoarele Acțiuni:

- Acțiune 1.1.1: Mari infrastructuri de CD

- Acțiunea 1.1.2 Dezvoltarea unor reţele de centre CD, coordonate la nivel naţional şi racordate la reţele europene şi internaţionale de profil și asigurarea accesului cercetătorilor la publicații științifice și baze de date europene și internațional

- Acțiunea 1.1.3: Crearea de sinergii cu acţiunile de CDI ale programului-cadru ORIZONT 2020 al Uniunii Europene şi alte programe CDI internaționale

- Acțiunea 1.1.4: Atragerea de personal cu competențe avansate din străinătate pentru consolidarea capacității CD

La prioritatea de investiții 2, sau 1b exista acțiunile:

- Acțiune 1.2.1: Stimularea cererii întreprinderilor pentru inovare prin proiecte de CDI derulate de întreprinderi individual sau în parteneriat cu institutele de CD și universități, în scopul inovării de procese și de produse în sectoarele economice care prezintă potențial de creștere

- Acțiunea 1.2.2: Instrumente de creditare și măsuri de capital de risc în favoarea IMM-urilor inovative și a organizațiilor de cercetare care răspund cererilor de piață

- Acțiunea 1.2.3: Parteneriate pentru transfer de cunoştinţe (Knowledge Transfer Partnerships).

Aceste acțiuni sunt cunoscute întrucât au avut loc o serie de consultări publice pe marginea acestor acțiuni, concretizate prin publicarea unui Ghid al solicitantului atât pe pagina de internet a AM, cât și pe pagina de internet a OI pentru Cercetare. Ca urmare a acestor consultări publice, lansarea apelurilor se va face pe baza unui singur ghid unic care va avea date generale și date specifice. Datele specifice sunt secțiuni ale Ghidului unic și vor îmbrăca fiecare din aceste secțiuni Acțiunile care se vor lansa în cadrul acestei Axe.

Referitor la calendarul orientativ de lansări, termenul va fi devansat pentru luna martie.

In ceea ce privește Axa prioritara 2 - Competitivitate și TIC, au fost identificate 4 domenii principale pentru dezvoltarea TIC: 1. Infrastructura de banda larga; 2. e-guvernare, interoperabilitate, securitate informatică, cloud compuțing și rețele sociale; 3. TIC în educație, incluziune socială, sănătate și cultură; 4. e-Commerce și cercetare-dezvoltare-inovare.

In cadrul acestei Axei sunt definite următoarele priorități de investiții:

- Extinderea conexiunii în bandă largă și desfășurarea rețelelor de mare viteză și sprijinirea adoptării noilor tehnologii și rețele pentru economia digitală

- Dezvoltarea produselor și serviciilor TIC, a comerțului electronic și a cererii de TIC

- Consolidarea aplicațiilor TIC pentru e-guvernare, e-învățare, e-incluziune, e-cultură și e-sănătate.

Prioritățile de investiții au la rândul lor câteva obiective specifice, în ceea ce privește extinderea conexiunii în bandă largă, obiectivul este extinderea şi dezvoltarea infrastructurii de comunicaţii în bandă largă de mare viteză, având că rezultat creşterea gradului de penetrare a infrastructurii de comunicaţii în bandă largă de mare viteză. Prioritatea de investiții aferenta produselor și serviciilor TIC, a comerțului electronic și a cererii de TIC, are că obiectiv specific creşterea contribuţiei sectorului TIC pentru competitivitatea economică, cu următoarele rezultate: Creşterea valorii adăugate generate de produsele şi serviciile TIC în PIB. Creşterea nivelului utilizării comerţului electronic în România. Al 3-lea obiectiv de investiții - Consolidarea aplicațiilor TIC pentru e-guvernare, e-învățare, e-incluziune, e-cultură și e-sănătate, are că obiective specifice: Creşterea utilizării sistemelor de e-guvernare și Creşterea gradului de utilizare a Internetului și tinde spre următoarele rezultate: Dezvoltarea serviciilor de e-guvernare pentru 36 de evenimente cheie din viaţa cetăţenilor şi a mediului de afaceri și Creşterea accesului şi a gradului de utilizare a sistemelor TIC integrate în educaţie, incluziune, sănătate şi cultură.

Axa Prioritara 2 si-a definit acțiunile, respectiv operațiunile prin intermediul cărora se vor lansa apeluri de proiecte și anume:

- Acțiunea 2.1.1 Îmbunătățirea infrastructurii în bandă largă și a accesului la internet

- Acțiunea 2.2.1 Sprijinirea creșterii valorii adăugate generate de sectorul TIC și a inovării în domeniu prin dezvoltarea de clustere

- Acțiunea 2.2.2 Sprijinirea utilizării TIC pentru dezvoltarea afacerilor, în special a cadrului de derulare a comerțului electronic

Acțiunile pentru Prioritatea de investiții 2c - Consolidarea aplicațiilor TIC pentru e-guvernare, e-învățare, e-incluziune, e-cultură:

- Acțiunea 2.3.1 Consolidarea și asigurarea interoperabilității sistemelor informatice dedicate serviciilor de e-guvernare tip 2.0 centrate pe evenimente din viața cetățenilor și întreprinderilor, dezvoltarea cloud computing guvernamental și a comunicării media sociale, a Open Data şi Big Data

- Acțiune 2.3.2 Asigurarea securității cibernetice a sistemelor TIC și a rețelelor informatice

- Acțiunea 2.3.3. Îmbunătățirea conținutului digital și a infrastructurii TIC sistemice în domeniul e-educație, e-incluziune, e-sănătate și e-cultură

De asemenea, pentru Axa 2 se creioneaza un Ghid unic al aplicantului privat și un Ghid unic al beneficiarului public. Ca și calendar de lansări destinat acestei axe, pentru luna martie, cele 2 scheme de ajutor de minimis și schema de ajutor de stat pentru Prioritățile de investiție, au fost transmise la Consiliul Concurenței și se așteaptă feed-back din partea acestei instituții pentru a definitiva schemele. Lansarea Ghidului solicitantului pentru partea privata vfi lansat in luna martie.

Domnul ***Ciupitu*** a intervenit si a adaugat ca pentru partea publică, cu siguranța nu o să intre partea de infrastructura de broadband, de banda larga, întrucât este necesara definitivarea hărții cu zonele albe, partea de e-guvernare pentru finalizarea infrastructurii și analiza tuturor sistemelor și datelor existente la nivelul instituțiilor publice.

Doamna ***Moga*** a precizat ca ﻿bugetul Programul detaliat conform Acordului de Parteneriat, structurat pe cele 2 Axe, se regaseste ca și parte financiare atât în materialele transmise, cât și în materialele informative.

Domnia sa a adaugat ca un punct important care trebuie adoptat ca decizie se refera la criteriile de evaluare, criterii pe care trebuie să le îndeplinească solicitantul și proiectul propus pentru finanțare, precum și criteriile de selecție a acestor proiecte. În mapele de lucru exista un document care stabilește criteriile propuse pe cele 2 Axe, detalierea criteriilor de selecție propuse. Doamna ***Moga*** a precizat ca doreste discutarea punctuala cu fiecare Organism Intermediar în parte care să explice importanţa, relevanţa factorilor aleși pentru stabilirea selecției proiectelor.

Doamna ***Gheorghe***aprecizat cape lângă criterii vor fi prezentate și câteva elemente privind metodologia de evaluare și selecție a propunerilor proiectelor care se vor finanța din Axa 1 POC. Etapele care vor fi parcurse în procesul de evaluare și selecție vor fi: - Etapa de evaluare formala și de verificare a eligibilității solicitantului și a proiectului. Aceste etape se vor realiza de către OI și Etapa de evaluare a proiectelor Tehnică și Științifice, care se realizează de către specialiști din ţară, sau din străinătate cu expertiza științifică dovedită, în domeniile de specializare inteligenta și în sănătate, care vor fi selectați de OI din baze de date consacrate de experți științifici. Ca și organizare, și etapa de evaluare și selecție se realizează tot la nivelul OI.

In ceea ce privește Etapa de verificare formala și a eligibilității, se verifica conformitatea administrativa, care evidențiază dacă propunerea de proiect a fost propusa în termenele și condițiile specificate în Ghidul solicitantului și în apel. Eligibilitatea proiectului verifica dacă solicitantul îndeplinește criteriile prevăzute în Ghidul solicitantului sau în apel, iar la Eligibilitatea proiectului se verifică dacă proiectul îndeplinește criteriile prevăzute în Ghidul solicitantului la componenta de eligibilitate.

Eligibilitatea, se verifică pe baza informațiilor din cererea de finanțare și din documentele însoțitoare ale Cererii de finanțare. Răspunsurile la criteriile de eligibilitate sunt DA și NU. Pentru a fi admisa și pentru a intra în etapa de evaluare tehnică, propunerea trebuie să obțină răspuns pozitiv la toate întrebările care se adresează condițiilor de eligibilitate. În caz contrar este respinsă. Doamna ***Gheorghe*** a dorit sa puncteze faptul ca documentele probatoare, certificate emise de terțe instituții, se vor cere doar la etapa de contractare. Ele se vor verifica la eligibilitate în special prin declarații pe proprie răspundere.

În ceea ce privește etapa de evaluare Tehnică și Științifică a propunerilor de proiecte de CDI exista 3 criterii generale de evaluare, a propunerile de proiecte, care se refera la - Relevanţa proiectului -Calitatea şi maturitatea proiectului și Sustenabilitatea proiectelor. Aceste criterii generale de evaluare au un grad complex de reprezentativitate pentru stabilirea și identificarea elementelor de calitate a proiectelor. Aceste criterii generale se aplică, se diferenţiază, se nuanțează, pe subcriterii, sau pe elemente care sunt punctate și care sunt reprezentative pentru fiecare tip de proiect în cadrul fiecărui criteriu în funcție de obiectivele Axei 1 și de alte priorități de investiții, dar și de specificul activităților care sunt dezvoltate în cadrul proiectelor (activități de CDI de transfer de rezultate de cercetare). Astfel că, pentru proiectele de CDI, la relevanța proiectului, se va evalua relevanţa științifică, de inovare, economică și impactul socio-economic, dezvoltarea durabilă și egalitatea de sanse, în calitate cu politicile UE.

Pentru Calitate și maturitate, se va evalua coerenţa și fezabilitatea proiectului și capacitatea de implementare a proiectului pentru sustenabilitate se va evalua sustenabilitatea financiară și capacitatea instituțională de operare a solicitantului. De asemenea în cadrul fiecărui criteriu sau subcriterii, sunt nuanțate elemente de interes pentru evaluarea acelui tip de proiect care trebuie luate în seama de evaluatorii tehnici și științifici, atunci când evaluează propunerea de proiect.

Pentru anumite tipuri de proiecte, se vor aplica și criterii eliminatorii, aceasta este o noutate a exercițiului actual și anume având în vedere că strategia de Smart Specialization a fost ex-ante conditionality și toate propunerile de proiecte de cercetare se adresează numai domeniilor identificate de strategie că fiind de specializare inteligentă, propunerea de proiect va fi evaluata și acest criteriu va fi eliminatoriu, astfel încât trebuie să se adrese numai acelor domenii evidențiate că fiind domenii de specializare inteligenta și subdomeniilor lor, astfel cum sunt prezentate într-o anexă a Ghidului și adresarea numai acelor domenii va face posibila selecția proiectului și evaluarea tehnică în continuare. Si această evaluare va fi făcută tot cu experți specializați pe domeniul / subdomeniul respectiv.

Pe anumite tipuri de proiecte, în special pe cele a căror beneficiari sunt întreprinderile și care au drept scop ca pornind de la un rezultat de cercetare, să parcurgă un proces de inovare și să transfere rezultatul într-un produs, proces, tehnologie, metoda noua în piața, se va oferi un bonus suplimentar, în cazul în care rezultatul proiectului se adresează unui sector economic evidențiat de strategia de competitivitate, ca fiind un sector cu potențial de creștere, sau un sector competitiv, în relație cu domeniul specializării inteligente identificat în strategia de CDI.

In legătură cu modul de punctare - proiectele vor fi evaluate și vor putea să aibă un punctaj de maxim 100 pct. Condiția pentru ca un proiect să fie selectat pentru finanțare este ca să fie egal ca punctaj cu pragul de calitate sau să fie peste pragul de calitate și în același timp să fie peste pragul minim pentru fiecare criteriu. Pragul minim stabilit pentru fiecare criteriu / subcriteriu, este 50% din punctajul maxim alocat acelui criteriu / subcriteriu. Pentru ca o propunere să fie selectată pentru finanțare, aceasta trebuie să treacă peste pragul de calitate generală și în același timp peste pragul minim necesar îndeplinirii fiecărui criteriu / subcriteriu.

Evaluarea se realizează cu expertiza de înalt nivel tehnic și științific, prin selectarea acestor evaluatori din baze de date specializate, cu experți specializați în domeniile de dezvoltare. Toata aceasta organizare va fi facuta de OI. Sunt evaluate doar propunerile de proiecte admise în urma evaluării formale și a eligibilității. Etapa de evaluare tehnica și științifică are 2 etape - faza evaluării individuale - fiecare evaluator acorda un punctaj pentru fiecare criteriu examinat și consemnează un comentariu pentru fiecare punctaj, iar faza a doua este faza evaluării în panel - evaluatorii se strâng în panel, își completează fişele de evaluare în panel care cuprind punctajele, comentariile și recomandările privind propunerea de proiect. In final se ajunge la un consens, pentru a acorda un punctaj comun pentru fiecare criteriu. În cazul în care nu se ajunge la un astfel de consens pe punctaj, pe fiecare criteriu, sau pe punctajul general, propunerea se transmite unui alt panel, unei alte grupe de evaluare și dacă nici în cea de-a doua runda nu se realizează consensul, se face media aritmetica a punctajelor propuse de fiecare membru al celor 2 grupe de evaluare.

In privința selecției, propunerile de proiecte evaluate cu punctaje peste pragul de calitate, vor fi admise la finanțare și vor fi clasificate în ordinea descrescătoare a punctajelor obținute și vor fi selectate pentru finanțare în limita bugetului anunțat în apelul de proiecte. Proiectele admise la finanțare, dar neselectate pentru finanțare, se vor constitui în lista de rezerva cu șanse de a fi finanțate, în limita unor bugete realocate, sau rămase în urma unor economii care se vor înregistra pe parcursul implementării Axei CDI.

Domnul ***Pârvan***a precizatca procedura este specifică Programului 2007-2013 când au fost sesiuni de proiecte. Acum va exista problema depunerii continue de proiecte ceea ce înseamnă că va trebui să apară în procedura OI Cercetare o linie de etapă, o evidentiere a numarului de proiecte depuse după 1 luna, după 2, după 3, după 6. Din experiențele anterioare, s-a mers pe ideea ca proiectele care au întrunit peste 90 pct. au fost aprobate, aceasta a fost o metoda. A doua metoda: se face evaluare administrativa 2 luni, 3 luni, 5 luni, se trage linie, se face evaluarea și intervine o problema sesizata inca de acum conform experienței din precedenta programare – trebuie dat evaluatorilor un termen de evaluare, pentru că la contractarea evaluării fără termen, evaluatorii au avut libertatea, când au putut ei să evalueze, sau când s-au hotărât să evalueze. Aceste probleme au existat pe programul anterior, respectiv întârzieri generate de evaluatori. Domnul ***Pârvan***a solicitat incheierea unui contract cu termen, deoarece nu se poate amâna sine die o evaluare.

Doamna ***Gheorghe*** a raspuns precizand ca specificul acestei Axe este puțin diferit de al celorlalte Axe și de al celorlalte programe. Pe de o parte sunt proiecte ale căror beneficiari sunt întreprinderile pentru care s-a practicat și în exercițiul trecut apelul continuu. A fost lăsat apelul continuu și s-au făcut anunțuri la un anumit interval de timp când existau 10-15 propuneri, de sesiuni de evaluare. În ceea ce privește evaluarea, OI Cercetare nu a avut vreodată o problema cu evaluatorii, în sensul de a prelungi exercițiul de evaluare – procedura este foarte clară, nu au existat probleme legate de întârzierea evaluatorilor.

Domnul ***Ovidiu Eugen Raţă* – Asociaţia Consultanţilor în Management din România (AMCOR)** si-aexprimat acordul fata de cele precizate de doamna ***Gheorghe*** vis-a-vis de sistemul de selecție cu apel de proiecte cu termen limita deoarece domeniul cercetarii este un domeniu de excelenta, nu se poate vorbi de o cursă contra cronometru într-un sistem. Din experiența perioadei de programare 2007-2013 în care de exemplu Programul Operational Regional, a funcționat în acest sistem - primul venit, primul servit - au fost anumite evaluări ale acestui Program făcute de Banca Mondiala care au subliniat faptul că acest sistem nu încurajează calitatea proiectelor, ci rapiditatea cu care se depune acel proiect și îndeplinește punctajul minim pentru a fi finanțat. Domnia sa si-a exprimat opinia ca în cazul CD, finanțarea să se indrepte către proiectele cele mai bune, nu către proiectele care vin primele.

Domnul ***Raţă*** a dorit să atraga atenția asupra acestui element de noutate în actualul exercițiu financiar, faţă de vechiul exercițiu financiar, și anume acele domenii de specializare inteligentă. Domnia sa a subliniat ca rolul sau in acest CM este de a reprezenta modul în care recepționează beneficiarii strategiile si politicile discutate. Domnul ***Raţă*** a mai subliniat ca anexa 3 - modul în care sunt detaliate domenii de specializare inteligenta, induce foarte mari confuzii în cadrul beneficiarilor. Trebuie reflectat daca este necesar sa se faca un mix între aceste domenii și lista codurilor CAEN, respectiv o transparenţă mai mare, sau sa se faca o detaliere a acelei Anexe de la nivelul actual pentru a fi mai bine înțeleasă și a nu crea confuzie în piață și a nu crea subiectivitate în evaluare.

Doamna ***Gheorghe*** a precizat ca vor fi coduri CAEN privind sectorul economic al întreprinderii, coduri UNESCO pentru domeniile și subdomeniile de specializare inteligentă. Doamna ***Gheorghe*** a adăugat ca se pune problema cu privire la evaluator și la competența evaluatorilor științifici de a deduce din adresabilitatea din cadrul propunerii de proiect, că acesta se potrivește si se adresează unui domeniu / subdomeniu, este vorba de analiza și identificare dintre ceea se precizează în proiect și cui se adresează proiectul și ceea ce conține un subdomeniu / domeniu și sub, subdomeniu de cercetare aferent. Nu este un lucru ușor și din acest motiv OI Cercetare încearca să identifice cei mai performanți specialiști și cei mai potriviți pentru un anumit domeniu / subdomeniu la care se adresează proiectul.

Domnul ***Maxim*** a dorit să insiste pe subiectul legat de evaluarea competitiva considerand ca evaluarea competitivă este esențială pentru a obține proiecte de calitate. Sistemul trebuie să fie cât mai transparent ca să nu existe subiectivism în evaluare. Proiectele trebuie comparate intre ele, să fie finantate cele mai bune proiecte, criteriile trebuie să fie cât mai transparente și mai detaliate dinainte, pentru a nu lăsa la îndemâna evaluatorilor să aprecieze. Acum din păcate nu exista un corp de experți certificați pe acest tip de activitate. Mecanismul - primul venit, primul servit - garantează o oarecare absorbție și grăbește ritmul, dar nu garanteaza calitate proiectelor si relevanţa vis-a-vis cu politicile implementate.

Aceste termene care ar trebui date vis-a-vis de depunere și oprirea din când în când a acestui mecanism pentru a putea evalua ceea ce s-a depus, este esențială în a avea calitatea proiectelor.

România si-a asumat anumiti indicatori pe care trebuie să îi respecte.

Doamna ***Gheorghe*** a precizat in legătură cu specialiștii ca trebuie facuta deosebirea intre competentele care sunt solicitate la celelalte proiecte, la celelalte Programe, competente pentru experții evaluatori în special orientate pe specializări tehnice, de evaluare a documentelor suport de tip studiu de fezabilitate, plan de afaceri, etc. si competențele și abilitățile de expertiza în domeniul cercetării, care sunt necesare proiectelor de cercetare, evaluatorilor proiectelor de cercetare. Astfel, principiul de baza al evaluării proiectelor de cercetare este preview - însemnand că proiectul trebuie să fie evaluat de cineva care este în materia și pe specializarea pe care o dezvolta proiectul respectiv. Baze de date de specialiști în domeniul CDI exista în România, foarte bine sistematizate și în același timp baze pe date electronice, exista baze de date de evaluatori experți romani și baze de date și pentru evaluatori experți străini. Dificultatea consta in găsirea celor mai potriviți evaluatori experți pentru domeniul / subdomeniul / nișă și activitățile proiectului respectiv.

Domnul ***Răduţă***a dorit să întăreasca ceea ce s-a menționat la un moment dat, referitor la creșterea alocării bugetului de stat, din fonduri publice, pentru atingerea acelui procent de 2% pentru cercetare. Comisia Europeana încurajeaza creșterea eforturilor pentru atingerea acelui procent. Așa cum se prezintă lucrurile acum, este o țintă foarte ambițioasă. Modul în care prognoza bugetului de stat pentru anii următori reflecta alocarea pentru sectorul de cercetare este departe de ceea ce se menționează în Strategia de CD.

In continuare, domnul ***Răduţă***a adresat o întrebare pentru doamna Gheorghe, respectiv în ce măsură vor exista prevederi pentru o distribuție echilibrată intre cele 4-5 domenii a fondurilor.

Doamna ***Gheorghe*** a precizat în legătură cu target-ul ambițios al statului român și al Guvernului României privind atingerea în 2020 a țintei de 1% cheltuiala de CD din PIB-ul României, din fonduri publice și 1% din fondul privat, acesta fiind mai greu de indeplinit. Pentru a atinge această țintă, trebuie să existe creșteri bugetare, în 2020 să fie bugetul alocat cercetării de 3 ori, să crească de 3 ori față de ce este acum alocarea bugetară. Trebuie un efort imens din partea statului român. Sigur că Fondurile Structurale, atâtea câte sunt, nu numai pe cercetare, mai sunt și alte masuri care susțin CDI în alte Programe susțin finanțarea publică, dar din partea finanțării publice de la bugetul de stat efortul trebuie să fie pe măsura pentru a atinge ținta de 1%.

In legătura cu întrebarea domnului ***Răduță*** privind o echilibrare intre cele 5 domenii, 4 de Smart Specializations și Sănătate, echilibrare în ceea ce privește alocarea financiara. Oi Cercetare nu are alocarea financiară în cadrul apelurilor pe aceste domenii de specializare inteligenta. Se pot pune anumite reguli de natura celor avute în exercițiul anterior, în sensul ca, atunci când în urma procesului de evaluare și selecție, tocmai pentru a susține o astfel de echilibrare, s-au selectat un număr egal de proiecte pe fiecare domeniu tematic. Se poate face si acum aceeași regula, număr egal de proiecte, bugetele nu ar fi egale, dar în general dezechilibrele nu sunt foarte mari. Asta ar presupune că pe un domeniu mai puțin solicitat, să fie selectate proiecte de la 25, atunci a fost grila 0-30 și proiecte selectate au fost cu 25 pct pana la 21 pct care era pragul maxim, altele, pe alte domenii foarte suprasolicitate, proiectele selectate cu număr egal au fost cu 29 - 28 pct.

Se mai poate utiliza și alta regula, și anume, o echilibrare bugetara, de exemplu - bugetele proiectelor selectate pentru finanțare pe un domeniu să nu fie mai mari de 30% din bugetul total alocat apelului.

Doamna ***Gheorghe*** a dorit să menționeze deosebirea esențială faţă de exercițiul anterior, când nu erau restricții de eligibilitate privind participarea beneficiarilor publici, practic beneficiarii publici puteau fi oricare dintre cei acceptați de Legea Cercetării, de la Art. 7, unde sunt prezentati toți beneficiarii care pot să acceseze fonduri publice de cercetare. De data aceasta intervin anumite condiții de eligibilitate foarte dure. Astfel au fost negociate cu Comisia Europeana. Astfel, instituțiile care se califica ca și Research Organization, pot să primească 100%, în special proiectele cu infrastructuri de cercetare și la cele privind atragerea specialistului din străinătate, pentru că aici sunt "over subscription", trebuie să fie institute care sunt calificate cu o performanţă instituțională foarte ridicata, respectiv institutele calificate cu A+ și cu A la exercițiul de evaluare instituțională, la institute naționale, iar în ceea ce privește universitățile cu C și cu B. C-ul înseamnă cu calitate importanta în domeniul educațional, dar și pe cercetare, iar cele cu B sunt cele care au fi activitate de cercetare.

In continuare, domnul ***Raţă*** apropus publicarea în primul rând a Ghidurilor în varianta definitiva. Din acest moment va exista o perioada pana la deschiderea sesiunii de depunere, pentru ca beneficiarii să studieze, să își pregătească proiectele și să se mearga pe un sistem în care să se faca un apel cu termen, trimestrial, se lanseaza tot bugetul, sau se poate face un pilot pe o anumită sumă limitată.

Domnia sa a dorit să sublinieze principiul transparenței care este foarte important, să nu se deschida datorita unor presiuni de alta natura, un apel.

Doamna ***Moga*** a dorit sa puncteze succint ceea ce s-a discutat în cadrul acestei reuniuni. Au existat diverse Ghiduri ale solicitantului pentru partea de cercetare, supuse unui proces de consultare publică, s-au primit reacții din partea pieței pe aceste ghiduri, ca urmare a acestor solicitări și a acestor reacții, au fost sintetizate Ghidurile de pe Axa de Cercetare într-un singur Ghid unic care are o secțiune generală și anexe pentru fiecare din Acțiunile specifice cercetării. Printre altele, scopul acestei intalniri este definitivarea și aprobarea criteriilor de selecție generale aplicabile pentru partea de CDI. Metodologia de selecție a proiectelora fost descrisa de doamna ***Gheorghe*** foarte clar. Sunt domenii in care nu a fost cerere pentru fondurile alocate și atunci s-a mers pe o depunere și o evaluare continua, cu selecția proiectelor care îndeplineau un anumit punctaj de calitate și pe alte domenii unde a existat suprascriere și unde trebuiau alese cele mai bune proiecte, pe principiul de competitivitate.

Doamna ***Moga*** a solicitat aprobarea criteriilor generale pentru Axa 1, dar pentru a definitiva tot acest proces se vor prezenta si criteriile de selecție pentru proiectele aferente Axei 2 TIC.

Domnul ***Ciupitu*** a precizat ca dat fiind specificul Axe 2 în noua perioada de programare, au fost gândite 2 tipuri de abordări, în primul rând în partea publică, partea beneficiarilor publici, dat fiind că proiectele sunt unele strategice și oarecum definite în cadrul PO, se vor urmări doar acele elemente care asigura implementarea proiectelor în termenele asumate, și anume gradul de pregătire a proiectului, maturitatea lui și capacitatea administrativa de implementare a acelor instituții care vor fi solicitante / beneficiari. În ceea ce privește partea privata, acțiunile dedicate sectorului privat, în special a IMM-urilor, este vorba în primul rând de partea de verificare administrativa și a eligibilității solicitantului și proiectului. Se vor avea în vedere la partea de depunere doar partea de declarații, urmând ca documentele suport să fie depuse în zona de contractare. OI PSI se va axa pe partea de evaluare tehnica și economica a proiectelor. Aici se vor avea în vedere următoare criterii generale: 1) relevanţa proiectului, respectiv relația dintre produsul creat și unul sau mai multe sectoare de activitate carora li se adresează, precum și modul în care acest produs va fi integrat în sectorul respectiv. 2) evaluarea raportului dintre rezultate și costuri pentru a verifica realitatea cheltuielilor, sau realitatea bugetului propus. 3) impactul pe care rezultatul proiectului propus, în speță acel produs creat îl are cu privire la sectorul de activitate căruia i se adresează și nu în ultimul rând asupra indicatorilor din POC care au fost asumați și ultimul criteriu se referă la sustenabilitate - ne referim la capacitatea beneficiarului de a susține rezultatul acelui proiect pe o perioadă de minim 3 ani.

In ceea ce privește modalitatea de derulare / selecție a proiectelor, va fi un singur Ghid al solicitantului cu o sesiune de depunere de proiecte. În cadrul acestui apel în condițiile în care exista o suprascriere de 1,5%, din bugetul alocat, se va închide aceasta sesiune. Se va realiza evaluarea tehnico-economică care va începe pe măsura depunerii proiectelor. In măsura în care proiectele respective vor obține 90 pct. vor intra direct în finanțare si vor fi contractate. Proiectele care vor obține intre 75 și 90 pct, vor urma să fie selectate în ordinea descrescătoare a punctajelor alocate.

În momentul în care bugetul respectiv nu va fi acoperit, se va lansa o nouă sesiune de depunere de proiecte.

Domnul ***Vrejoiu***a adresat o întrebare respectiv faptul ca aceste criterii de evaluare odata aprobate la acest CM, dacă se dovedeşte că trebuie îmbunătățite, se pot schimba ulterior deoarece perioada este destul de îndelungată.

Doamna***Toader***a confirmat acest lucru afirmând ca este foarte probabil că pe parcursul celor 7 ani se poate modifica si PO. Cu certitudine, criteriile de evaluare și selecție vor putea fi rediscutate la fiecare CM, sau ori de câte ori este nevoie și se dovedește că unele din asumpțiile făcute cu ocazia CM nu mai sunt valabile, sau nu mai corespund nevoilor.

Doamna ***Boteanu*** aintervenit precizând ca la CM PNDR au fost supuse consultării criteriile de evaluare și selecție precum si punctajele aferente criteriilor pentru a vedea prioritizarea acestora care de fapt se va transpune în finanțarea anumitor proiecte. Doamna ***Boteanu*** a doritsă întrebe vis a vis de abordarea la nivel național, din punct de vedere al consultării acestor criterii de selecție, dacă se are în vedere o consultare scrisă, sau se aproba criteriile fără niciun punctaj.

Doamna ***Moga*** aprecizat ca nu este obligatoriu prezentarea și aprobarea CM în mod clar a punctajelor aferente criteriilor de selecție, a criteriilor de punctaj. Punctajul ca atare este prezentat în grila tehnica aferenta fiecărui apel de proiecte și este supus consultării publice. Este o sesiune de comunicare mult mai larga, nu se stabileste punctajul cu aceasta ocazie, în cadrul unui număr de X membri, ci întregii piețe de specialitate, care poate reacționa în funcție de relevanţă, cu diverse opinii.

În continuare doamna ***Moga*** asupus aprobării membrilor materialul referitor la criteriile generale de selecție a proiectelor pentru cele 2 Axe și modalitatea de selecție pentru a intra în contractare. Materialul a fost aprobat cu 2 abțineri din partea domnului ***Ţepelea***–reprezentantul Asociaţiei Patronale  a Industriei de Software şi Servicii (ANIS)si a domnului ***Minea*** – reprezentantul Confederaţiei Sindicatelor Democratice din România.

Doamna ***Moga*** apropus parcurgerea următorului punct din agenda, respectiv prezentarea rezultatelor evaluării ex-ante al POC 2014-2020.

Doamna ***Toader***a precizat ca acest document a fost deja transmis către Comisia Europeana. El a însoțit PO, la momentul la care s-a emis decizia de adoptare, precum și în toate formele intermediare ale PO. Cerința privind realizarea unei evaluări ex-ante a PO a fost introdusa de Regulamentul 1303/2014-art. 55 și aceasta s-a desfășurat în perioada decembrie 2013-decembrie 2014, deci practic de la momentul la care am început elaborarea POC. Ea a fost realizata de către evaluatori externi, care au sprijinit Direcția Generala de Analiza, Programare și Evaluare.

Evaluarea ex-ante a însoțit Programul Operațional, atât la momentul primei transmiteri formale, cât și la momentul transmiterii formei finale și emiterii deciziei de aprobare din decembrie 2014.

Obiectivele generale ale evaluării au fost pe de o parte îmbunătățirea POC și formularea unei serii de recomandări privind aspectele programării. S-a lucrat în paralel cu echipele de programatori, cu Direcția Generala de Analiza, Programare și Evaluare, au fost luate în considerare atât condițiile naționale în schimbare cât și cele legate de procesul de modificare a reglementarilor privind FESI. Pe parcursul anului 2014 au apărut o serie de acte delegate, care au presupus modificarea de Program.

Au existat o serie de întrebări la care evaluatorii au trebuit să răspundă. Intrebările s-au referit in primul rând la coerența intre obiectivele tematice selectate, prioritățile și obiectivele corespunzătoare Programului pe de o parte și cadrul strategic comun, Acordul de Parteneriat și recomandările specifice de tara. Practic pentru prima oara Programele Operaționale au trebuit să arate modalitatea în care ele vor contribui pe de o parte la atingerea obiectivelor Strategiei Europa 2020, la îndeplinirea recomandărilor specifice de țară relevante, dar și la politicile Naționale.

A doua întrebare s-a referit la strategia Europa 2020 iar cea de-a treia întrebare s-a referit la relația acestui Program cu alte instrumente, sau alte forme de sprijin relevante.

S-a pornit de la provocările și nevoile identificate atât la nivelul Acordului de Parteneriat dar și în partea strategica de analiza a PO. Acțiunile propuse, care sunt realizările imediate și care sunt rezultatele. Știm că ele arata destul de complex și de încurcat, însă lucrurile nu au fost atât de complicate pe cât arată acest desen. Practic rezultatele pe care evaluatorii le-au arătat, le-au concluzionat, au arătat că selectarea acțiunilor pentru atingerea obiectivelor este conformă cu ipotezele și ghidurile pe care noi le-am identificat. Intervențiile planificate permit elaborarea unor seturi complementare de acțiuni care să adreseze în mod cuprinzător problemele identificate. Nu s-a identificat nici un conflict major între obiectivele și acțiunile stabilite nici în interiorul fiecărei axe prioritare nici între axe. Există sinergii puternice între intervenții.

A treia întrebare care a fost poate cea mai grea în a-și găsi un răspuns, s-a referit la în ce măsură alocarea resurselor bugetare corespunde obiectivelor programului﻿ cu toate modificările de alocări intervenit pe parcursul negocierilor. S-a plecat de la sume mai mici, ulterior sumele pentru obiectivul tematic 1 în special au crescut pe parcursul negocierilor și cu CE și cu colegii din ministere. Practic s-a concluzionat că alocarea bugetara s-a realizat pe categorii de intervenții și prin compararea cu indicatorii Eurostat pentru CDI și cu alocarea din programarea precedentă și este corectă și creează premisele pentru atingerea obiectivelor stabilite.

Doamna ***Toader***a dorit să sublinieze ca România si-a stabilit că ținta în Strategia Europa 2020 Programul Național de Reformă și respectiv Programul Național de Convergenta să ajungă pana în 2020 la 2% cheltuieli cu CD din PIB, 1% public, 1% privat. Însă acesta nu este un rezultat al Programului. Programul vine și sprijină. Intr-adevăr, POC trebuie să demonstreze că va ajuta la atingerea acestui procent, nu putem să punem pe umerii numai ai Programului, sau numai ai Fondurilor Europene Structurale și de Investiții acest obiectiv național.

A patra întrebare s-a referit la modul în care au fost propuși indicatorii și dacă aceștia sunt relevanţi sau clari. Cum vor contribui realizările estimate la rezultate, dacă rezultatele sunt influențate de factori externi și dacă valorile-țintă Sunt realiste? Este primul exercițiu financiar în care vorbim de un cadru de performanță și vorbim de alocarea după anul 2019 a 6% per total din Fondurile alocate României și nu numai, ci și statelor membre, către acele obiective specifice și acele Axe care și-au atins indicatorii. Deci practic a fost pentru noi o muncă extrem de complexă să găsim acei indicatori care sunt relevanți, să găsim acele valori ale indicatorilor care pot fi fezabili de atins în țintele noastre intermediare, să nu fie nici prea mari, nici prea mici, pentru a nu îngreună procesul de implementare. Prin urmare, evaluatorii ex-ante ne-au ajutat extrem de mult, era un prim exercițiu atât la nivelul CE, cât și la nivelul statelor membre aceste cadru de performanță și alegerea acelor indicatori care intra în cadrul de performanță.

Au fost analizați 29 indicatori, 9 de rezultat și 20 de realizare imediată. S-a concluzionat că acești indicatori selectați sunt relevanți și că pot fi furnizați de sistemul statistic național (INS) și european (Eurostat). Valoarea de bază a indicatorilor este justificată, practic noi am întocmit o metodologie proprie în care s-a stabilit modul de realizare a cadrului de performanţă și toți indicatorii de realizare (output) au fost corect identificați reflectând activitățile.

Întrebarea 6 s-a referit la cadrul de performanță. Practic, concluziile au fost că pentru ambele Axe Prioritare au fost indicatori selectați care au o alocare majoritară (peste 50%), conform metodologiei indicate de Comisie și valorile de referință (milestone) pentru 2018 sunt realiste și se bazează pe experiența similară 2007-2013.

In ceea ce privește indicatorii financiari, lucrurile sunt foarte clare, absorbtia la sfârșitul perioadei de programare 2014-2020 va trebui să fie 100%.

Așa cum am văzut că s-a ridicat și în cursul acestui CM și chiar pe parcursul întregii programări și negocieri cu CE, unul din aspectele extrem de relevante a fot capacitatea administrativa pentru gestionarea Programului și a existat un capitol special în care evaluatorii ex-ante au trebuit să se uite la capacitatea administrativa aferenta gestionarii acestui Program. S-au formulat și o serie de recomandări. S-a plecat de la o structura resursă umană, sisteme și instrumente. Soluția aleasa și cea mai lesnicioasa pentru implementare, dat fiind experiența deja acumulata de AM POS CCE, aceasta structura va fi AM pentru POC și noua structura va pleca de la ceea ce este deja existent și auditat a dovedit că sistemul nu are o breșă majora și cele 2 OI funcționează la parametri normali.

Exista în spate, nu doar la acest PO, dar la integrul Acord de Parteneriat și documentele subsecvente, a fost identificata o nevoie de instruire continua și de completare a schemelor acolo unde va fi cazul în funcție și de analizele de încărcare, analize care în acest moment se desfășoară și cu sprijinul Băncii Mondiale, vor evalua dacă structurile existente au nevoie de mai multe persoane, sau de funcții mai flexibile.

Referitor la adecvarea măsurilor planificate pentru promovarea egalității de șanse intre femei și bărbați și prevenirea discriminării în acest moment exista o serie de condiționalități ex-ante orizontale care se aplica tuturor PO cu privire la combaterea discriminării, asigurării egalității de șanse și pentru sprijinirea persoanelor cu dizabilități. Practic, conform scrisorii CE din septembrie 2014, acestea sunt unele din masurile orizontale pe care va trebui să le asigurăm în implementare la nivelul tuturor PO. Deja se lucreaza la un plan de acțiune extrem de concret - cum vor fi aceste principii reflectate în ghiduri în mod orizontal pentru toate PO și aceasta evaluare a fost luată în calcul și de către evaluatorii ex-ante.

Domnul ***Palade***şi-a exprimatnelămurirea privind materialele care au stat la baza POC. Un material de baza a fost Strategia Națională de CDI aprobată la sfârșitul anului trecut de Guvern. Separat de această Strategie, în vara anului 2014, Ministerul Economiei - a elaborat o strategie de competitivitate. Această strategie fixează promovarea celor 10 sectoare de viitor, sectoare care nu coincid cu ce a fost introdus în POC. Domnia sa a recomandat invitarea la reuniunile CM POC ca membru a reprezentanţilor Ministerului Economiei şi a considerat că exprimarea din strategia Ministerului Economiei este mai completă și mai clară exprimândîn final,foarte concret, că nu s-a ținut seama de această strategie.

Domnul ***Răduţă*** a intervenit subliniind importanţa invitării Ministerului Economiei, de a participa la CM, în măsura în care este posibil, ca membru cu drepturi depline, sau dacă nu, măcar ca Observator, pentru următoarele întâlniri ale Comitetului.

Doamna ***Moga*** apropus prezentarea următorului punct pe agenda respectiv prezentarea atribuțiilor delegate noilor OI-uri pe POC.

Doamna **Diana Mihai – şef serviciu AM POS CCE, Ministerul Fondurilor Europene** a făcut oprezentare succintă a atribuţiilor delegate celor 2 OI pentru implementarea POC 2014-2020. Acordurile de delegare au fost deja elaborate de către AM, au fost transmise către OI pentru observaţii, urmând că în perioada următoare să fie semnate.

AM atribuie către OI funcţia de administrator a schemelor de ajutor de stat şi de minimis pentru care are calitatea de furnizor. În acest sens, AM deleagă către OI totalitatea atribuţiilor prevăzute de OUG 77/2014 privind procedurile naţionale în domeniul ajutorului de stat. În calitate de administrator, OI vor înainta spre avizarea AM orice document referitor la elaborarea/avizarea/implementarea/modificarea/încetarea schemelor de ajutor de stat/minimis pentru care AM POC are calitate de furnizor.

Atribuţiile delegate sunt următoarele:

* de a asigura, respectarea cerinţelor privind informarea şi publicitatea;
* de a asigura, că proiectele sunt selectate spre finanţare în conformitate cu criteriile aplicabile POC;
* de a asigura, că în derularea proiectelor selectate spre finanţare în cadrul POC se respectă, pe întreaga perioadă de implementare a acestora, legislaţia naţională şi comunitară relevantă.
* de a verifica, pentru toate proiectele finanţate în cadrul POC şi implementate în regiune, că lucrările /bunurile/serviciile co-finanţate au fost efectiv executate/livrate/prestate, şi că toate cheltuielile declarate de către Beneficiari în cadrul proiectelor au fost efectiv efectuate şi respectă prevederile legislaţiei naţionale,

Alte atribuţii delegate se referă la:

* a se asigura că informaţiile şi datele necesare pentru managementul financiar, monitorizare, verificare, audit şi evaluare sunt colectate corespunzător pentru fiecare proiect implementat şi introduse în SMIS în timp util;
* a se asigura că Beneficiarii deţin o evidenţă contabilă folosind conturi analitice distincte pentru fiecare proiect, în conformitate cu legislaţia naţională financiar-contabilă;
* a se asigura că toate documentele referitoare la cheltuieli şi audituri necesare pentru a se garanta o pistă de audit adecvată pentru fiecare proiect implementat în regiune sunt păstrate pentru o perioadă de 5 ani de la închiderea oficială sau parţială a POC, în conformitate cu Regulamentul Consiliului (CE) nr.1303/2013.

Doamna ***Moga*** aadaugat﻿ca pentru cei care sunt familiarizați cu sistemul de POS CCE, cu sistemul în care funcționează OI din POS CCE, noile OI aferente POC vor funcționa exact la fel, vor avea aceleași atribuții delegate că și programarea 2007-2013. AM își rezervă dreptul de a face verificări asupra tuturor acestor aspecte legate de viața și de ciclul de implementare a unui proiect, pe toate etapele sale, începând de la selecție, pana la partea de verificare a cheltuielilor, facturilor, modului de implementare, progresul fizic implementat.

Doamna ***Lindemans***aș dorit să afle puțin mai mult despre ce se va întâmpla cu exercițiul de desemnare pentru că acesta, împreună cu întregul sistem de management și control ale Programului trebuie să fie proiectate și trebuie supuse spre consultare Autorităţii de Audit și apoi transmise Comisiei Europene. Este un lucru care bineînţeles nu trebuie să oprească lansarea PO, dar este un proces care trebuie să aibă loc înainte că prima plata interimara să fie făcuta de Comisie. Domnia sa a dorit să știe în ce stadiu se afla acest exerciţiu de desemnare în prezent.

Domnul ***Miserciu*** a intervenitprecizând că Autoritatea de Audit își începe munca după ce primește o descriere de sistem în mod oficial, clară, completă cu toate atribuţiile, cu toate funcțiile și susţinută de documente justificative (organigrama, regulament de organizare și funcţionare sau alte tipuri de regulamente de ordine interioară, fișe de post, proceduri, și tot fluxul care trebuie descris sub toate aspectele). Ca și orizont de timp, cea mai buna informație poate fi oferita de AM, în momentul în care vor considera că vor fi gata sub toate aspectele și că vor avea toate informațiile pentru a fi transmisa descrierea de sistem. Autoritatea de Audit are în vedere realizarea și acestui exercițiu de desemnare și se speră că după aprobarea acestui Program, lucrurile să capete un ritm accelerat și se aşteaptă documentele de la AM.

Doamna ***Moga*** adorit să continue precizând că la sfârşitul lunii ianuarie a fost aprobată prin HG structura Ministerului Fondurilor Europene. Odată cu aprobarea acestui HG, AM se organizează ca Direcţie Generală. Se va definitiva organigrama la nivel de AM pentru POC. În urma definitivării organigramei va exista un ROF, fișe de post, va exista capacitatea administrativă a fiecărei direcții gestionate în interiorul AM. Din punct de vedere al procedurilor operaționale de lucru, se lucrează deja la procedurile interne, exista grupuri de lucru comune cu toate AM-urilor din cadrul Ministerului Fondurilor Europene. Se lucrează împreună cu consultanții externi și se încearcă să se dea tuturor Programelor și operaţiunilor aceeași logică, să nu mai existe puncte de vedere diferite de la procedura la procedura. Cu siguranţă se va trimite la Autoritatea de Audit pachetul începând cu descrierea de sistem, ROF-ul imediat ce va fi aprobata organigrama AM.

A existat o consultare cu reprezentanţii CE pentru a putea stabili data următoarei reuniuni a CM. Sugestia buna primita din partea CE este ca la începutul lunii mai să aibă loc CM pentru POS CCE, vechiul Program 2007-2013, iar propunerea către actualul CM este de a avea o noua întâlnire, tot în această perioadă, tocmai pentru a puncta ceea ce s-a stabilit că urmează să se facă în perioada imediat următoare. Astfel, în concluzie doamna ***Moga*** a propus o mică întâlnire in luna mai, o reuniune pentru a marca punctele, paşii parcurşi în cele câteva luni, urmând că data certa să fie comunicată prin intermediul comunicaţiilor electronice, prin e-mail.

În final, doamna ***Moga*** a mulţumit pentru prezenţa în cadrul CM exprimând speranţa de a avea un început de Program cât mai bun, să existe în permanenţă idei noi şi constructive în cadrul Programului.